Може ли да се постави брекет върху зъб с корона?
Брекети се залепват върху всички повърхности, включително и върху корони. Все пак трябва да се знае, че връзката на брекета със зъба е по-силна в сравнение с тази с короната. Ако ви предстои поставяне на корона( „обличане на зъб“) или мост, най-добре е да отложите манипулацията до консултацията с ортодонт. По-често ортодонтите искат да се постави временна корона, докато трае ортодонтското лечение с брекети, и след сваляне на апаратите може да се направи постоянна коронка или мост. Ако предстои лечение с алайнери, няма причина да се отложи поставянето на постоянна корона в устата.